1944 йылда Совет Армияһы сафына алына. 1944 йылдың декабренән 1945 йылдың июленә тиклем Троицк механиктар хәрби-авиация  мәктәбендә (ТВАШАМ) ИЛ-2 штурмовигының  уҡсы-радисы һөнәренә уҡый.  1945 йылдың июленән 1948 йылдың авгусына тиклем  Тулала хеҙмәт итә. 1948 йылдың авгусынан  Каунас ҡалаһында хеҙмәт итә.  Частең комсомол ойошмаһы секретары була, ВЛКСМ Үҙәк комитетының почет грамотаһы менән бүләкләнә.  1952 йылда демобилизациялана. Ашығыс хеҙмәттәр старшинаһы хәрби дәрәжәһенә эйә була. 1952 йылдан КПСС ағзаһы.